《海月》
明代·易训

海门人坐夜三更，万里潮来月又生。历乱江山还共照，微茫天地渐分明。

珠光水荡鱼龙窟，野旷风摇雁鹜声。便欲乘槎穷绝岛，南溟秋望不胜情。

作者简介：易训，字宣人。奇际第三子。新会人。尝与诸名流重结南园诗社，陈恭尹极重之。后适苍梧，得瘴疾，卒年二十八。著有《东樵遗集》。清陈伯陶《胜朝粤东遗民录》卷三有传。